Visszavonult világbajnok vívónk
Hivatalosan is bejelentette Kulcsár Krisztián, többszörös világbajnok párbajtőröző, hogy többet nem vív.
A csapatban 1992-ben és 2004-ben is olimpiai ezüstérmet szerzett vívó csütörtökön levélben tudatta egyesületével, a szövetségi kapitánnyal, illetve a magyar szövetséggel döntését – írta az index.hu.

A 37 éves Kulcsár a vívástól a jövőben sem akar elszakadni. Jelenleg a hazai szövetség elnökségének a tagja, a Nemzetközi Vívószövetség pedig december elején választotta be a versenybizottságba.

“Hagyott egy kis űrt bennem a döntés, mert 25 évet töltöttem a vívósportban, edzettem, versenyeztem. Mostantól máshogy lesz, de nem hiszem, hogy meg kell várnom azt az időszakot, amikor teljesen kikopok a sportágból” – mondta Kulcsár.

A 2004-es athéni játékok után egyszer már visszavonult, majd később visszatért Kulcsár Krisztián legnagyobb egyéni sikerét 2007-ben érte el, amikor egyéniben nyert világbajnoki aranyérmet. Csapatban 1998-ban és 2001-ben vb-győztes, 1998-ban és 2007-ben pedig Európa-bajnok volt.
Sportmix